RÅDETS DIREKTIV 95/39/EF af 17. juli 1995 om ændring af bilagene til direktiv 86/362/EØF og 86/363/EØF om fastsættelse af maksimalgrænseværdier for indholdet af pesticidrester i og på henholdsvis korn og levnedsmidler af animalsk oprindelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn (1), særlig artikel 11,

under henvisning til Rådets direktiv 86/363/EØF af 24. juli 1986 om fastsættelse af maksimalgrænseværdier for indholdet af pesticidrester i og på levnedsmidler af animalsk oprindelse (2), særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen har fået mandat til som led i direktiv 86/362/EØF og 86/363/EØF at opstille listen over pesticidrester og deres maksimalgrænseværdier med henblik på Rådets godkendelse;

dyrkningsmetoderne kan medføre, at der opstår pesticidrester i korn og levnedsmidler af animalsk oprindelse; der bør tages hensyn til de relevante data for de to tilladte pesticidanvendelser og alt efter tilfældet for kontrollerede forsøg og fodringsstudier;

for bedre at kunne bedømme omfanget af pesticidrester, der indtages med kosten, bør der samtidig i passende omfang fastsættes maksimalgrænseværdier for de enkelte pesticider i alle de vigtigste bestanddele af kosten; disse værdier svarer til anvendelsen af de minimumsmængder af pesticider, der er nødvendige for at opnå en passende bekæmpelse, og som anvendes på en sådan måde, at man opnår den lavest mulige, toksikologisk acceptable restkoncentration;

på baggrund af de tekniske og videnskabelige fremskridt og de sundhedsmæssige og landbrugsmæssige krav bør direktiv 86/362/EØF og 86/363/EØF ændres ved, at der indsættes bestemmelser om andre pesticidrester i og på korn og levnedsmidler af animalsk oprindelse, nemlig methidathion, methomyl-thiodicarb, amitraz, pirimiphosmethyl, aldicarb og thiabendazol;

efter gældende normer er dataene imidlertid utilstrækkelige til, at der kan fastsættes maksimalgrænseværdier for visse kombinationer af pesticidrester og produkter; i sådanne tilfælde forekommer det rimeligt, at der afsættes en periode på ikke over fire år til at fremskaffe de nødvendige oplysninger; der bør derfor fastsættes maksimalgrænseværdier på grundlag af disse oplysninger senest den 1. juli 2000; hvis der til den tid ikke er indsamlet fyldestgørende oplysninger, vil grænseværdierne normalt blive fastsat til det pågældende pesticids påvisningsgrænse; der bør gives tilfredsstillende tilsagn om, at de nødvendige data vil blive fremskaffet, inden for et år efter vedtagelsen af dette direktiv;

de maksimale grænseværdier, der fastsættes i dette direktiv, skal tages op til fornyet overvejelse i forbindelse med de nyvurderinger af aktive stoffer, der skal foretages som led i det arbejdsprogram, der omhandles i artikel 8, stk. 2, i Rådets direktiv 91/414/EØF af 15. juli 1991 om markedsføring af plantebeskyttelsesmidler (3) -

UDSTEDT FØLGENDE DIREKTIV:

Artikel 1

I del A i bilag II til direktiv 86/362/EØF indsættes følgende pesticidrester:

>TABELPOSITION>

Artikel 2

1. I del A i bilag II til direktiv 86/363/EØF indsættes følgende pesticidrester:

>TABELPOSITION>

2. I bilag II, del B, til direktiv 86/363/EØF indsættes følgende pesticidrester:

>TABELPOSITION>

Artikel 3

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 22. august 1996.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 4

Dette direktiv er rettet til medlemsstaterne.

Udfærdiget i Luxembourg, den 17. juli 1995.

På Rådets vegne

L. ATIENZA SERNA

Formand

(1) EFT (nr. L 221 af 7. 8. 1986, s. 37. Direktivet er senest ændret ved direktiv 94/29/EF (EFT nr. L 189 af 23. 7. 1994, s. 67).

(2) EFT nr. L 221 af 7. 8. 1986, s. 43. Direktivet er senest ændret ved direktiv 94/29/EF (EFT nr. L 189 af 23. 7. 1994, s. 67).

(3) EFT nr. L 230 af 19. 8. 1991, s. 1.